เรื่องร้องเรียน (คลอง) วันที่ 2022-08-16 13:42:18 — แขวงเสาชิงช้า เขตพระนคร กรุงเทพมหานคร
ขอสอบถามหน่วยงานที่เกี่ยวข้องเรื่องการธำรงรักษาไว้ซึ่งข้าราชการกทม.
1. เหตุใดข้าราชการกทม.ซึ่งต้องอาศัยใช้ชีวิตอยู่ในเมืองหลวงที่มีค่าครองชีพสูง และมีขรก.จำนวนมากที่มาจากต่างจังหวัด จึงไม่ได้ค่าเช่าบ้าน เหมือนองค์กรอื่น ทำให้ขรก.ที่ลาออกมีแนวโน้มสูงขึ้นต่อเนื่อง เนื่องจากเงินเดือนไม่พอใช้ในสภาวะเศรษฐกิจแบบนี้
2. การพิจารณาให้นิติกรที่มีวุฒิเนติบัณฑิตไทยได้รับค่าตอบแทนพิเศษหรือค่าตอบแทนเพิ่ม จะเป็นไปได้หรือไม่ เนื่องจากวุฒิเนติบัณฑิตต้องอาศัยความรู้รอบด้าน ทั้งแพ่ง อาญา มหาชน และกม.วิธีสบัญญัติต่างๆ องค์ความรู้ดังกล่าวอาจจะได้ใช้ประโยชน์ในการทำงานมากกว่าการจบปริญญาโท (นิติศาสตรมหาบัณฑิต) ในบางสาขาด้วยซ้ำ 
ข้อเรียกร้องทั้ง 2 ข้อ จะช่วยให้กทม.สามารถรักษาบุคลากรที่มีคุณภาพมาปฏิบัติภารกิจของกทม.ได้อย่างเต็มที่โดยไม่ต้องพะวงเรื่องปากท้องและป้องกันภาวะสมองไหลของตำแหน่งนิติกรได้ ขอให้หน่วยงานที่เกี่ยวข้องเร่งดำเนินการขออนุมัติให้มีการเบิกจ่ายค่าเช่าบ้านและค่าตอบแทนดังกล่าวโดยเร็ว ขอบคุณค่ะ